Museum nationale Groenlandicum cum tabulario
Museum nationale Groenlandicum cum tabulario (Danice: Grønlands Nationalmuseum og Arkiv; Groenlandice: Nunatta Katersugaasivia Allagaateqarfialu, compendiarie NKA) est Groenlandiae museum et archivum centrale. Anno 2018 numerabantur 16.803 visitatores moderatore Daniele Thorleifsen. Aedificio hodierno Helge Bojsen-Møller architectus ichnographias dederat.

Historia 

Prima inauguratio musealis facta est anno 1965 Godthåb in urbe; museum tunc in aedibus B-7 sartum est tectum conservabatur, in dieaetis veteribus missionariis Communitatis Herrnhutensis anno 1747 erectis. Die 23 Augusti 1966 officialiter Museum nationale declaratum est quod in principio privatim dispositum esset. Anno 1978 autem commigratum est ad locum hodiernum. Ab anno 1982 artificiorum documentorumve milia XXXV e museis Hafniensibus in Groenlandiam retranslata sunt. 
Die 1 Novembris 1982 Archivum nationale conditum est, quod in initio in aedibus B-1728 fuerat, ubi nunc Bibliothecam nationalem habemus. Die 1 Ianuarii 1991 institutum utrumque confusum est et ex anno 1992 restaurationibus necessariis confectis Archivum nationale museo maxime contiguum situm est.

Aedificium 
Museum et archivum e multis casis consistit. Praeter tres aedes supra nominatas haud procul camerae aliae inveniuntur.
 B-66: Camerae ex annis 1930, quibus ala moderna addita est. Ibi habueris expositionem, depositorium museale, bibliothecam musealem. 
 B-1859: Ex anno 1928; factae sunt anno 1991/92 in archivum cum ex anno 2007 rursus expositio insit. 
 B-1860: Ex anno 1924; hodie hic sunt duae expositiones museales. 
 B-36: Ergasterium museali quod anno 1851 in fundamentis ecclesiasticis pristinis constructum est. 
 B-43: Ex anno 1841; ibi hospitium institutum est. 
 B-70: Ex anno 1846 artificiis tuto reponendis. 
 B-74: Ex annis 1900 exeuntibus; taberna doliaris olim, nunc cum expositione de doliis.
 B-81: Ex anno 1927; hodie thesaurus. 

Omnes domus in elencho protectae sunt.

Museum 

Ecce exhibitiones in situ admirandae:
 De første mennesker (de hominibus primis): Praehistoria Groenlandiae annis inter ca. 2500 a.C.n. et 1250 p.C.n., de technologia, oeconomia, structura sociali. 
 Arktiske bønder - Nordboerne i Grønland (de agricolis arcticis): Historia post adventum Europaeorum ab Islandia saeculis inter XI et XV cum aspectibus vitae quotidianae, religionis, expeditionum. 
 Nye mennesker - Thulekulturen (de cultura Thula): de initio cultus atque humanitatis Esquimensium ex anno 1200. Collectio ethnographica vitam omnium dierum describens varia unica habet, e.g. illustrissimas sceletos vici Qilakitsoq.
 Inuits transportmidler (vehicula Esquimensium): Ibi omnia de carris, sclodiis, lintribus traditionalibus disci possunt. 
 Livstil og klasseskel (modus vivendi secundum classes sociales): Monstratio coloniae ex anno 1721, ubi dicrimina inter rationem vivendi Europaeam et istam indigenam narrantur; etiam vestimenta habitus pedalia spectari possunt. 
 Kommunikation skaber folk (communicatio populum gignens): Identitas Groelandicadie indagatur e primis vestigiis usque dies nostros. Ante omnia quaestiones de ecclesia, scholis, politica, communicatione sociali, commeatu tractantur. Emolumentum geopoliticum ex anno 1945 accrescens quoque praesentatur. 
 Bødkerværkstedet (officina doliaria): Ars doliorum faciendorum egregia visitatores stupefaciat.  
 Trankogeriet (de oleo iecoris Aselli coquendo): Ad amussim explicatur, quomodo olum morrhuae e cetacorum larido fabricetur. 
 Insuper identidem monstrationes variae ad tempus in situ morantur, ut patet.

Archivum 
In tabulario autem permulta documenta totius Groenlandiae servantur. Itaque habent:
 Archiva ecclesiastica: libros paroeciales, missionarios, scholasticos, epistulas, diaria, homilias 
 Archiva inspectorum: statisticas demographicas oecononicasque, relationes conventuum politicorum 
 Archiva colonorum: statisticas possessorum, commercia epistularia
 Archiva vicorum: epistulas, scholastica, notas vicorum singulorum 
 Archivum seminarii: omnia de studiosis Seminarii Groenlandici, quod dicitur. 
 Archiva rectoratuum: res administrativas inde ab anno 1979 
 Archiva privata: scripta privatorum societatumque variorum 
 Archivum delineationum: ichnographias aedificiorum quae erexerit turba cui nomen Grønlands Tekniske Organisation (GTO)

Libri matriculae, ampla collectio photographica et libri amicorum navis missionariorum evangelicorum Logos in illis sunt, quae interretialiter spectari possunt. Anno 1959, cum navis Hans Hedtoft sideret, multae res ad archivum inspectorium meridianum spectantes perierunt.

Patrimonium culturale 

Musei nationalis Groenlandici cum archivo est protectio hereditatis tam spiritalis quam rerum quae tangi possunt. Haec comprehenduntur:
 pellificum ars
 vestes genticae mulierum virorumque  
 mensurae corporum 
 praebia
 statuae magicae (tupilak)
 homines notis compuncti
 libationes 
 caelorum interpretatio 
 cantamina (serratit) 
 dualismus Groenlanicus religiosus 
 leges materiarum brutarum  quam optime dividendarum 
 litterae ore traditae cum mythologia Esquimensi 
 cantus ex iugulo, cantus ad tympanum et cantilenae antiquae 
 saltationes festis ornandis (qutsaserneq), ballationes cum personis 
 habitationes aestivi (aasiviit) 
 natalicia in Groenlandia 
 pilarum ludus (kalattut arsarneq) 
 certaminum caudicarum exercitationum in lintribus Groenlandicis 
 divisio praedarum in tabernaculo (ningerneq)  
 donatio praedarum in tabernaculo (pajugutit) 
 promiscuitas legitima pro coitu (qaminngarneq)  
 mos alienarum vestium induendarum (mitaarneq) cum visitatione aliorum et saltatione ante eorum portas (mixtio inter usus antiquos Esquimenses et festum Christianum Trium Magorum  
 festum post venationem primam (pernarneq)  
 imitatio rerum gestarum bene salsa 
 dies nationalis (21 Iunii) 
 festum solstitii hibernalis (ullukinneq) 

Aedificia Groenlandiae protegenda hic admirationi prostant: :de:Liste der Baudenkmäler in Grönland

Nexus externi 

 Situs proprius 
 Qangagooq (archivum interretiale/NKA)
 De instituto in Encyclopaedia Magna Danica
 Paginae periegeticae

Notae 

 
Groenlandia
Musea Danica
Archiva 
Incepta 1966
Musea historica
Musea nationalia